Η **Θρησκεία στην Ευρωπαϊκή Ένωση** ποικίλει, ωστόσο είναι κυρίως Χριστιανική. Στην Ευρωπαϊκή Ένωση υπάρχει ανεξιθρησκεία, παρόλο που υπάρχουν εκκλησίες κρατών, για παράδειγμα **Εκκλησία της Ελλάδος**. Πρόσφατα σημειώθηκε μια αύξηση ανεξιθρησκίας σε πολλά κράτη της ΕΕ, ενώ σε άλλα δεν παρουσιάστηκε αυτό το φαινόμενο.

Θρησκεία
--------

Η πιο κοινή θρησκεία στην Ευρώπη είναι ο Χριστιανισμός. Μπορεί να χωρισθεί ανάμεσα στον Ρωμαϊκό Καθολικισμό, Λουθηρανισμό (ειδικά στην βόρεια Ευρώπη) και Ορθόδοξο Χριστιανισμό (ειδικά στην ανατολική Ευρώπη).κ΄

Ο Ιουδαϊσμός είναι μια ακόμα θρησκεία που συναντάται στην Ευρώπη. Το 2002 η ΕΕ υπολόγισε ότι ο εβραϊκός πληθυσμός ανέρχεται στο 1 εκατομμύριο, συμπεριλαμβανομένων 519,000 στη Γαλλία και 273,500 στο Ηνωμένο Βασίλειο.

Μεγάλα είναι τα ποσοστά των Μουσουλμάνων εντός της ΕΕ, τα οποία μάλιστα αυξάνονται και από τη μετανάστευση κατοίκων από χώρες της Ασίας και της Αφρικής. Υπολογίσθηκε ότι ο πληθυσμός Μουσουλμάνων στην Ευρωπαϊκή Ένωση το 2006 ανέρχεται στα 16 εκατομμύρια ανθρώπους. Το κράτος με τον μεγαλύτερο Ισλαμικό πληθυσμό στην ΕΕ είναι η Γαλλία με το 8% του συνολικού πληθυσμού να είναι Ισλαμιστές. Εκτός από την Τουρκία, άλλο πιθανό κράτος μέλος με πλειοψηφία μουσουλμάνων είναι η Αλβανία.

Εκκλησία και Πολιτεία
---------------------

Στην Ευρωπαϊκή Ένωση υπάρχει ανεξιθρησκεία, αυτό σημαίνει ότι υπάρχει διαχωρισμός της εκκλησίας από την πολιτεία. Δεν υπάρχουν δεσμοί με καμία θρησκεία και η θρησκεία δεν αναφέρεται ούτε θα αναφέρεται σε καμία συνθήκη. Στο παρελθόν είχαν γίνει συζητήσεις για την περίληψη του χριστιανισμού και του Θεού στη Συνθήκη της Λισαβόνας με κύριο υποστηρικτή τον Πάπα αλλά λόγω ισχυρών αντιθέσεων, ειδικά στον Γερμανικό τύπο, αυτή η ιδέα απορρίφθηκε. Από τα 27 κράτη μέλη της Ευρωπαϊκής Ένωσης μόνο τέσσερα έχουν επίσημη θρησκεία και αυτά είναι η Δανία (Δανέζικη Εθνική Εκκλησία), η Ελλάδα (Εκκλησία της Ελλάδας), η Μάλτα (Ρωμαϊκό καθολική εκκλησία της Μάλτας),και η Πολωνία (Ρωμαϊκή Καθολική εκκλησία της Πολωνία). Μερικές άλλες εκκλησίες έχουν κοντινή σχέση με την πολιτεία.

Ανεξιθρησκία
------------

Η πλειοψηφία των πολιτών της ΕΕ εξακολουθούν να αυτοκατατάσσονται σε συστήματα πίστεως, ωστόσο μόνο το 21% θεωρούν τη θρησκεία σημαντική. Υπάρχει ένας αυξανόμενος αριθμός αθεϊσμού και αγνωστικισμού στον συνολικό πληθυσμό της ΕΕ, με χαμηλή προσέλευση στις εκκλησίες σε πολλά κράτη της ΕΕ με εξαίρεση κάποιες χώρες της Ανατολικής Ευρώπης όπως η Πολωνία.Εξαίρεση αποτελούν ακόμη οι χριστιανοί μετανάστες στην Ε.Ε που προέρχονται από χώρες εκτός της ΕΕ κυρίως από την Αφρική,την Ασία και τη Μέση Ανατολή. Σε μια δημοσκόπηση που έγινε το 2005 σε όλα τα κράτη μέλη της Ευρωπαϊκής Ένωσης φάνηκε ότι ανάμεσα στον συνολικό πληθυσμό το 52% πιστεύει σε κάποιον Θεό, το 27% πιστεύει σε κάποιο πνεύμα ή μια δύναμη ζωής, ενώ το 18% δεν είχε καμία μορφή πίστης.

Πίστη
-----

Ορισμένα κράτη μέλη της ΕΕ έχουν δει μείωση της προσέλευσης στην εκκλησία καθώς και μείωση του αριθμού των ανθρώπων που δηλώνουν πίστη με οποιαδήποτε μορφή, ενώ ορισμένα πρώην κομμουνιστικά κράτη όπως η Πολωνία, Ρουμανία και η Λιθουανία παρουσίασαν αύξηση. Η παρακάτω λίστα δείχνει ΕΕ κράτη που κατατάσσονται κατά πίστη σύμφωνα με Δημοσκόπηση Ευρωβαρόμετρου 2005.

Πίστη στον Θεό ανά χώρα (Ευρωβαρόμετρο 2005)
Πίστη σε πνεύμα ή δύναμη ζωής ανά χώρα (Ευρωβαρόμετρο 2005)
Καμία μορφή πίστης ανά χώρα (Ευρωβαρόμετρο 2005)

 **Δημοσκόπηση Ευρωβαρόμετρου 2005** | Χώρα |  Πίστη στον Θεό  |  Πίστη σε πνεύμα ή Δύναμη ζωής  |  Καμία μορφή πίστης |
| --- | --- | --- | --- |
| Μάλτα |  95%  |  3% |  1%  |
| Ρουμανία |  90%  |  8% |  1%  |
| Κύπρος |  90%  |  7% |  2%  |
| Πορτογαλία |  81%  |  12% |  6%  |
| Πολωνία |  80%  |  15% |  1%  |
| Ελλάδα |  80%  |  12% |  4%  |
| Ιταλία |  74%  |  16% |  6%  |
| Ιρλανδία |  73%  |  22% |  4%  |
| Σλοβακία |  61%  |  26% |  11%  |
| Ισπανία |  59%  |  21% |  18%  |
| Αυστρία |  54%  |  34% |  8%  |
| Λιθουανία |  49%  |  36% |  12%  |
| Γερμανία |  47%  |  25% |  25%  |
| Λουξεμβούργο |  44%  |  28% |  22%  |
| Ουγγαρία |  44%  |  31% |  19%  |
| Βέλγιο |  43%  |  29% |  27%  |
| Φινλανδία |  41%  |  41% |  16%  |
| Βουλγαρία |  40%  |  40% |  13%  |
| Ηνωμένο Βασίλειο |  38%  |  40% |  20%  |
| Λετονία |  37%  |  49% |  10%  |
| Σλοβενία |  37%  |  46% |  16%  |
| Γαλλία |  34%  |  27% |  33%  |
| Ολλανδία |  34%  |  37% |  27%  |
| Δανία |  31%  |  49% |  19%  |
| Σουηδία |  23%  |  53% |  23%  |
| Τσεχία |  19%  |  50% |  30%  |
| Εσθονία |  16%  |  54% |  26%  |

Αναφορές
--------

1. ↑
2. ↑  «Contemporary Jewish Demography». Αρχειοθετήθηκε από το πρωτότυπο στις 22 Δεκεμβρίου 2004. Ανακτήθηκε στις 9 Ιανουαρίου 2008.
3. ↑  islam.de / Newsinternational / In Europa leben gegen­wärtig knapp 53 Millionen Muslime
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Ιουνίου 2019. Ανακτήθηκε στις 9 Ιανουαρίου 2008.
5. ↑  BBC NEWS | Europe | European press review
6. ↑  Notanant on Notanant: | Login page
7. ↑
8. 1 2  «Secularism in Europe». Αρχειοθετήθηκε από το πρωτότυπο στις 27 Ιουνίου 2006. Ανακτήθηκε στις 9 Ιανουαρίου 2008.
9. ↑  «Pitzer College - Redirect». Αρχειοθετήθηκε από το πρωτότυπο στις 10 Ιουνίου 2007. Ανακτήθηκε στις 9 Ιανουαρίου 2008.

|  |  |
| --- | --- |
| εικονίδιο Ευρωπαϊκή Ένωση | Πύλη Ευρωπαϊκή Ένωση |